open-index/open-wikipedia-markdown huggingface dataset:
Woiwodskap Wes-Pommere

|-
! colspan="2" | Kaart
|- bgcolor="#FFFFFF"
! colspan="2" align="center" | 180px
|-
! colspan="2" | Wapen en vlag
|- align="center" bgcolor="#FFFFFF"
! width="145" | 75px|Wapen van die Woiwodskap Wes-Pommere
! width="145" | 150px|Vlag van die Woiwodskap Wes-Pommere
|-
! colspan="2" | Basiese gegewens
|- bgcolor="#FFFFFF"
| Setel van die woiwode: || Szczecin
|- bgcolor="#FFFFFF"
| Setel van die parlement: || Szczecin
|- bgcolor="#FFFFFF"
| Woiwode: || Piotr Jania
|- bgcolor="#FFFFFF"
| Woiwodskapsmaarskalk: || Olgierd Geblewicz
|- bgcolor="#FFFFFF"
| Grootste stad: || Szczecin
|- bgcolor="#FFFFFF"
| ISO 3166-2: || `PL-ZP`
|- bgcolor="#FFFFFF"
| Nommerplate: || `Z`
|- bgcolor="#FFFFFF"
| Bevolking: || 1&nbsp;693&nbsp;284 (30 Junie 2009) 
|- bgcolor="#FFFFFF"
| Bevolkingsdigtheid: || 74 inw. per km²
|-
! colspan="2" | Geografie
|- bgcolor="#FFFFFF"
| Oppervlakte: || 22&nbsp;896 km²
|- bgcolor="#FFFFFF"
| - waarvan land: || ? km²
|- bgcolor="#FFFFFF"
| - waarvan water: || ? km²
|- bgcolor="#FFFFFF"
| valign="top" | Strekking: || Noord-suid: tot 216,29&nbsp;kmWes-oos: tot 192,50 km
|- bgcolor="#FFFFFF"
| Hoogste punt: || 239,1&nbsp;m bo seevlak
|- bgcolor="#FFFFFF"
| Laagste punt: || 3&nbsp;m benede seevlak
|-
! colspan="2" | Landskapstruktuur
|- bgcolor="#FFFFFF"
| Bosse: || 36,2 %
|- bgcolor="#FFFFFF"
| Waterliggame: || 5,2 %
|- bgcolor="#FFFFFF"
| Landbou: || 49,9 %
|- bgcolor="#FFFFFF"
| Ander: || 8,7 %
|-
! colspan="2" | Administratiewe verdeling
|- bgcolor="#FFFFFF"
| Selfregerende stede: || 3
|- bgcolor="#FFFFFF"
| Powiat (distrikte): || 18
|- bgcolor="#FFFFFF"
| Munisipaliteite: || 114
|}

**Wes-Pommere** (Pools: *województwo zachodniopomorskie*) is 'n woiwodskap in Pole. Die woiwodskap is op 1 Januarie 1999 opgerig. Die hoofstad is Szczecin. Wes-Pommere grens aan die Oossee en die Duitse deelstate Mecklenburg-Voorpommere en Brandenburg.

## Grootste stede 
: *(stede met meer as 20&nbsp;000 inwoners in 2007)*
# 24px **Szczecin** (Stettin)– **407&nbsp;811** (300,83&nbsp;km²)
# 24px Koszalin (Köslin)– **107&nbsp;376** (83&nbsp;km²)
# 24px Stargard Szczeciński (Stargard in Pommern)– **70&nbsp;217** (48,10&nbsp;km²)
# 24px Kołobrzeg (Kolberg)– **44&nbsp;889** (25,67&nbsp;km²)
# 24px Świnoujście (Swinemünde)– **40&nbsp;871** (197,23&nbsp;km²)
# 24px Szczecinek (Neustettin)– **38&nbsp;488** (37,17&nbsp;km²)
# 24px Police (Pölitz)– **34&nbsp;161** (36,84&nbsp;km²)
# 24px Wałcz (Deutsche Krone)– **26&nbsp;094** (38,16&nbsp;km²)
# 24px Białogard (Belgard a.d. Persante)– **24&nbsp;407** (25,72&nbsp;km²)
# 24px Goleniów (Gollnow)– **22&nbsp;440** (11,74&nbsp;km²)
# 24px Gryfino (Greifenhagen)– **21&nbsp;177** (9,58&nbsp;km²)

## Eksterne skakels 
* *Amptelike webtuiste van Pommere*
* Wes-Pommere
Nick Cave

**Nicholas Edward Cave** (* 22 September 1957 in Warracknabeal, Victoria (Australië)) is 'n Australise musikant, musiekskrywer, outeur, draaiboekskrywer, verwer, en geleentheidsakteur. Hy is die meeste bekend vir sy bydrae in die groep Nich Cave and the Bad Seeds, wat in 1984 tot stand gekom het en wat sterk op American roots-musiek klink. Voor dit het hy in die vroeë 1980's voorsang vir die groep The Birthday Party behartig, 'n groep bekend vir hul duistere, uitdagende lirieke en gewelddadige klank wat deur free jazz, blues en post-punk beïnvloed is. In 2006 het hy die groep Grinderman gevorm wat in 2007 hul selfgetitelde debuutalbyum vrygestel het. Cave se musiek word oor die algemeen gekenmerk deur intensiteit en 'n wye spektrum invloede. Hy is tans woonagtig in Brighton & Hove (Engeland).
Boeddhi

**Boeddhi** is 'n vroulike Sanskrit selfstandige naamwoord afgelei van dieselfde wortel (*boedh* – om wakker te wees; om te verstaan; om te weet) as die meer bekende manlike vorm Boeddha. Die woord dui op 'n transpersoonlike vermoë van die intellek hoër as die rasionele verstand wat vertaal kan word as ‘intuïtiewe intelligensie’ of eenvoudig ‘hoër verstand’. Dit is ‘dit wat weet’, d.i., in staat om die waarheid van valsheid te onderskei. 

Boeddhi verteenwoordig die eerste vlak van indiwiduasie van die oneindig-wetende vormlose Brahman tot 'n duidelik fenomenale realiteit; die vorming (differensiasie) van die djiwatman van die paramatman. Dit maak sy eerste skriftelike verskyning in die Katha Oepanisjad (I,3) waar dit in 'n beroemde gelykenis vergelyk word met die drywer van 'n perd en kar, waar die teuels wat deur die drywer vasgehou word die laer intellek (*manas*) verteenwoordig; die perde die vyf sintuie en die kar self - die liggaam. Ontologies is boeddhi ekwivalent aan *hiranjagarbha* en is dit tot die indiwiduele lewende siele - djiwa's - soos hiranjagarbha is teenoor die onbesielde fenomene van die heelal. Boeddhi is die poort tussen die fenomenale en die ewige. Dit mag, aan die ander kant, deur identifikasie en begeerte die inkarnasie van Brahman tot materieële bestaan tot gevolg hê as 'n indiwiduele siel; of dit kan deur wysheid (*pradjña*) lei tot 'n reeds inkarnate siel om identifikasie met materieële fenomene op te los (met beëindiging van ooreenstemmende aardse begeertes) en bevry te word (moksja behaal).

Boeddhi kom ooreen met die Platoniese konsep *nous*. 

## Eksterne skakels 
* 'n Interaktiewe kaart van die Jogiese konsepsie van die intellek.
Siddhi

***Siddhi*** (Sanskrit:; )  is 'n Sanskrit woord wat letterlike "perfeksie", "prestasie", "vervulling", of "sukses" beteken.  Dit word ook gebruik as 'n term vir geestelike krag (of fisieke vermoë).  Die term word in hierdie sin in Hindoeïsme en tantriese Boeddhisme gebruik. Hierdie geestelike kragte wissel oënskynlik van betreklik eenvoudige vorms van heldersiendheid tot die vermoë om te sweef (levitasie), om terselfdertyd by verskillende plekke teenwoordig te wees, om so groot soos 'n atoom te word, om voorwerpe te materialiseer, om toegang tot herinnerings uit vorige lewens te hê, en andere. Die bemeestering van spesifieke *Siddhis* word geleer deur die regte soort *Samjama*.

## Verwysings
Om

**Om** (, ook **aum**, in Devanagari geskryf as ॐ, in Chinees as 唵 en in Tibettaans as ༀ) is 'n mistiese en heilige lettergreep in die Indiese godsdienste, insluitend Hindoeïsme, Djainisme en Boeddhisme. Dit is in Sanskrit bekend as  '**, "om hard uit te spreek", of  **', "*oṃ*-lettergreep".

Dit word as 'n lang genasaliseerde geronde halfgeslote agterklinker (IFA: ) uitgespreek en aan die begin van die meeste Hindoegeskrifte geplaas as 'n heilige uitroep. Dit word uitgespreek aan die begin en einde van die voorlees van die Vedas of voor enige gebed of mantra. Die *Mandukya-Upanishad* is geheel en al gewy aan die verduideliking van die lettergreep. Dit word beskou as bestaande uit drie foneme, *a*, *u* en *m*, wat die drie beginsels van die skepping of die Hindoetriade die Trimurti verteenwoordig.

Die naam *omkara* word beskou as 'n naam van God in die Hindoe-herlewingsbeweging Arya Samaj. Op soortgelyke wyse word *om*, wat *onkar* genoem word in Pandjabi, in Sikhisme aangetref as 'n simbool van God. Dit onderstreep byna altyd God se singulariteit, uitgedruk as *Ek Onkar* ("Een Omkara" of "Die Aum is Een"), wat daarop dui dat die veelvoudigheid van die bestaan gesimboliseer in die *aum*-lettergreep in werklikheid in 'n enkelvoudige God gevind word.

Lêer:Om symbol.svg| Devanagari (Hindi, Nepalees, Marathi) en Gujarati
Lêer:The letter Om, in Siddham script.png| Siddham 𑖅𑖼
Lêer:Om symbol.gif| Oriya, Assamees en Bengaals
Lêer:TibAum.png| Tibettaans
Lêer:Grantha.jpg| Grantha
Lêer:Tamil om.png| Tamil
Lêer:Kannada OM.png| Kannada en Telugu
Lêer:Ohm Malayalam.png| Malayalam
Lêer:Om jaïn orange.svg| Djainisme-simbool
Lêer:Bali Omkara Red transparent.svg| Balinees
Lêer:Simbol aum.png| Javaans
Lêer:Om cinese.JPG| Chinees

## Verwysings 
## Eksterne skakels
Mantra

word Boeddhistiese mantras dikwels as 'n vorm van meditasie in rotse gekerf]]

'n **Mantra** (Devanāgarī मन्त्र) is 'n heilige uitlating of teks (klank, lettergreep, woord of vers) in Hindoeïsme, Djainisme en Boeddhisme wat gesien word as beskikkend oor mistieke en geestelike krag. Mantra's word gedreunsing, hardop opgesê, of saggies gebid of net gedink, dikwels op ritme van die asemhaling.  *Mantraśāstra*, die gebruik van mantra's, neem 'n soortgelyke (alhoewel nie identiese) plek in as gebed in die Weste. Anders as gebede is mantra's onpersoonlik en wissel gebruik van geestelike tot praktiese doeleindes.  Mantra's word herhaal of geïnkanteer met die doel om die verstand op 'n geestelike idee te fokus en die dwaling van gedagtes te verhoed, en om die verstand teen afleiding na aardse, instinktiewe of negatiewe gedagtes te beskerm. 

## Verwysings
Dharma

duimnael|links|'n Dharmacakra, die Wiel van Dharma, 'n simbool wat dharma voorstel

Die term  (Sanskrit: ''*, Pali: *dhamma'') is 'n Indiese geestelike en godsdienstige konsep wat verwys na 'n mens se moreel geregverdige plig of enige deugsame weg in die algemene sin van die woord. In Indiese tale impliseer dit 'n mens se geloof. Dharma word deurgaans in Indiese filosofie voorgestel as 'n sentrale konsep wat gebruik word om die "hoër waarheid" of uiteindelik realiteit van die heelal te verduidelik.

Die woord "dharma" beteken letterlik "dit wat ondersteun", en word in die algemeen as "wet" vertaal en soms as "die leringe van Boeddha".

Die onderskeie Indiese godsdienste en filosofieë (onder andere Hindoeïsme, Boeddhisme, Djainisme en Sikhisme) plaas almal die fokus op dharma en skryf die uitleef daarvan voor. Elkeen van die godsdienste plaas klem op dharma as die korrekte begrip van realiteit in sy leerstellinge. In hierdie tradisies beweeg mense wat volgens die voorskrifte van dharma leef vinniger na dharma yukam, moksa of nirwana (persoonlike bevryding). Dharma verwys ook na die leerstellings van die onderskeie stigters van hierdie tradisies soos dié van Gautama Boeddha en Mahavira. In die tradisionele Hindoegemeenskap met sy kastestruktuur verteenwoordig dharma die godsdienstige en morele leerstelling van die regte en pligte van elke individu. Die universele betekenis van dharma stem heelwat ooreen met die weg van Tao of Taoïsme.

Die teenoorgestelde van dharma is adharma, wat die onnatuurlike of amorele beteken.

## Verwysings 
* Encyclopædia Britannica. Deluxe Edition.  Chicago: Encyclopædia Britannica.
.nl

**.nl** is die internet topvlakdomein vir Nederland.

## Sien ook 
* Lys van Internettopvlakdomeine

## Eksterne skakels 
* IANA .nl whois informasie
* SIDN - .nl domain registrasie
Kyalami-kasteel

[duimnael|300px|Die Kyalami-kasteel is onder meer van 'n ouditorium, restaurante, 'n video- en klankateljee en gastevverblyf. Die Kerk verwys na [Afrikaans en Swahili as die belangrikste Afrikatale waarin sy religieuse werke vertaal is en in 'n boekwinkel beskikbaar gestel word aan die publiek. As 'n huldeblyk aan die Kerk van Sciëntologie se stigter, L. Ron Hubbard, is 'n kantoor ingerig soos hy dit vroeër gebruik het (sien amptelike skyfievertoning) ]]

Die **Kyalami-kasteel** is 'n kasteel naby Kyalami, noord van Johannesburg, Gauteng, Suid-Afrika. Vroeër was die kasteel 'n toeriste-aantreklikheid en hotel, maar sedert Maart 2008 behoort die kasteel aan die Kerk van Sciëntologie. Op Nuwejaarsdag 2019 is die gebou plegtig ingewy as die Kerk van Sciëntologie se nuwe hoofkwartier vir Afrika. Volgens die Kerk sal alle aktiwiteite op die vasteland van Afrika van hier bestuur word. 'n Moderne ateljee sal Afrikagemeentes van die Kerk van oudiovisuele materiaal in 'n verskeidenheid tale voorsien.

Die Griekse miljoenêr en argitek Demos Dinopoulos het die kasteel in 1992 laat bou. Dit is in die noordelike Johannesburgse voorstad Kyalami geleë, op 'n 8,9 ha hoewe. Die 5900 m2 kasteel is in die Arthurstyl gebou, en bevat 'n spa, 24 suites, 'n luukse hotel, 'n restaurant, 'n konferensiesentrum en het sy eie helikopterblad.

Dinopoulos het oorspronklik beplan om met die kasteel voorsiening te maak vir sy uitgebreide gesin, sodat wanneer sy twee dogters en seun eendag trou, hulle met hul gesinne in die kasteel kon woon. Dinopoulos het die kasteel vir nege jaar bewoon, maar daarna is dit op 'n veiling verkoop. Dit is deur Planet Hotels aangeskaf en in 2001 as 'n 4-ster hotel geopen. Teen Julie 2006 was die kasteel die vlagskip van Planet Hotels. 

Die oorspronklike kasteel bestaan uit die hoofhuis, drie selfsorgwoonstelle, motorhuise, 'n seiljagwerkswinkel en perdestalle wat oor 'n paar hektar strek. Die hoofhuis is nou omskep in 11 en-suite kamers, en die selfsorgwoonstelle bestaan nou uit 13 en-suite kamers.

Kamer 11 is oorspronklik spesiaal vir Dinopoulos se seun gebou, met 'n privaatingang asook 'n wenteltrap na die kombuis, want in die woorde van sy vader, "word seuns snags honger". Die hotel se restaurant, The Bastion, was oorspronklik 'n gesonke sitkamer met 'n volgrootte biljarttafel. Die sitkamer is gesloop en die restaurant het 120 sitplekke. Die oorspronklike onthaalvertrek van die Dinopoulos-familie is omskep in 'n wynkelder vir die hotel. Die oorspronklike sauna en jacuzzi is behou, asook 'n swembad en kleitennisbaan. Die 22-perdestal is omskep in 'n 500-sitplek konferensiesentrum, met 'n kombuis daarby. Die oorspronklike motorhuis en seiljagwerkswinkel is omskep in die Bailey konferensiefasiliteit. 

Dinopoulos kon egter die bouwerk aan sy seiljag in die werkswinkel voltooi, en het destyds na die suide van Spanje geseil, waar hy nog steeds woon, omrede sy kinders groot geword en die huis verlaat het.

## Verwysings
Lorenzo di Credi

**Lorenzo di Credi** (ca. 1459 &ndash; 12 Januarie 1537) was 'n Italiaanse Renaissance-skilder en beeldhouer. Hy was een van Leonardo da Vinci se invloede, alhoewel hy later self deur Leonardo beïnvloed is.

Lorenze is in Florence gebore, waar hy later in Andrea del Verrocchio se werkswinkel sou werk. Na dié se dood, het hy die bestuur van die werkswinkel behartig. Hy het die *Madonna di Piazza* (vir die Pistoia-katedraal) namens die werkswinkel voltooi.

Tussen sy vroeë werke is 'n *Mariaboodskap* (in die Uffizi-galery in Florence), 'n *Madonna met Kind* en *Aanbidding van die Kind*. Sy latere werke, soos die *Kruisiging* en *Madonna en die Heiliges* is deur Fra Bartolomeo, Perugino en 'n jong Rafaël beïnvloed. 

Di Credi se werke het onlangs aandag getrek toe akademici opgemerk het dat daar 'n gelykenis tussen die Mona Lisa (deur Leonardo) en Di Credi se portret van die edeldame Caterina Sforza is.

Caterina Sforza.jpg|Portret van Caterina Sforza
Lorenzo di Credi - Madonna Dreyfus.jpg|Die *Dreyfus-Madonna* (word ook soms aan Leonardo toegeskryf)
Fra Bartolomeo - Holy Family - BStGS WAF 191.jpg|*Aanbidding van die Kind*

## Bronnelys 
*
Shani

**Shani** (Sanskrit: Śani शनि) is een van die Nawagraha, wat naamlik die nege primêre hemelwesens in Hindoeastrologie, of *Djyotiṣa* is. Shani word in die planeet Saturnus beliggaam. Hy is die heer van Saterdag; die woord Shani dui ook in die meeste Indiese tale die sewende dag of Saterdag aan.

Die woord *Shani* (शनि) is afkomstig van: *Sjanaje Kramati Sa:* (शनये क्रमति सः) i.e. die een wat stadig beweeg, aangesien Saturnus 30 jaar neem om om die Son te wentel. Shani staan ook bekend as Shanaiskarya (शनैश्वर) Shani Bhagawan, Shaniesvara, Saniesvara, Shaniesvaran en Shani Deva.

Shani is 'n dewa en seun van Soerja (die Hindoe-songod) en sy vrou Tjhaja (Skadugodin) en staan dus ook bekend as Tjajjapoetra. Hy is die neef van Jama, die Hindoegodin van die dood. Daar word vertel dat toe hy as baba vir die eerste keer sy oë oopgemaak het, die Son verduister is, wat die impak van Shani op astrologiese kaarte duidelik aandui. Hy staan bekend as die grootste leermeester. Daar word gesê dat Shani dêw baie skadelik kan wees vir dié wat die pad van verraaiing, rugstekery en onregverdige wraak volg. Hy staan in die Hindoegeskrifte bekend as die grootste moeilikheidmaker sowel as die grootste goedgesinde. Hy word uitgebeeld in donker kleure, geklee in swart, terwyl hy 'n swaard, pyle en twee dolke vashou, en ry op die rug van 'n swart kraai.

## Verwysings
Beaverton

**Beaverton** is 'n die sesde grootste stad in die Amerikaanse staat van Oregon, in die Washington-distrik. Die stad is ook die tweede grootste stad in die distirk en is in die noord van Oregon, naby Portland.

## Demografie 
In 2000 het die stad 'n bevolking van 76&nbsp;129 gehad: 78,31% wit, 1,74% swart of Afro-Amerikaans, 0,67% Amerikaanse inboorlinge, 9,65% Asiaties, 0,36% Pasifiese eilanders, 5,53% van ander rasse en 3,74% van twee of meer rasse. Spaans-Amerikaners of Latyns-Amerikaners van enige ras het 11,12% van die bevolking uitgemaak.
Brahma

**Brahma** (Sanskrit: ब्रह्मा brahmā) is die Hindoegod (of deva) van die skepping. Hy is saam met Vishnu en Shiva een van die drie hoofgode van die Hindoegeloof (die sogenaamde *Trimurti* of drie-eenheid). Brahma se metgesel is Saraswati, die godin van lering. Brahma word ook dikwels met Prayapati, 'n Vediese godheid, vereenselwig.

Volgens Hindoetradisie het Brahma vyf koppe gehad. Die mitologiese verhaal meld dat Shiva een van Brahma se koppe afgesny het. Die vier koppe van Brahma verteenwoordig talle aspekte van Hindoeïsme, soos die vier *Vedas*, of heilige Hindoegeskrifte. Dit verteenwoordig ook die vier siklusse van tyd in Hindoeïsme, die *yugas*, asook die vier indelings van die Hindoesamelewing, die vier *varnas*.

duimnael|links|'n Ingekleurde gravure van Brahma.

Brahma moenie verwar word nie met die opperste Kosmiese Gees in die Hindoe-Veda-filosofie, wat as Brahman bekendstaan.

## Verwysings 
## Eksterne skakels 
*
Chakra

duimnael|Ligging van die Chakras in die liggam volgens Arthur Avalon
duimnael|

***Chakra*** (afgelei van die Sanskrit ''* चक्रं, letterlik *wiel* of *skyf*) verwys in tantriese Hindoeïsme, tantriese Boeddhisme (Vajrayana), Joga, tradisionele Sjinese medisyne en in sommige esoteriese leringe na gepostuleerde *subtiele energiesentra* in die vorm van wielagtige energie vortekse tussen die liggaam en die *subtiele liggaam'' (eteriese dubbelganger van die mens). Dié word deur subtiele energiekanale verbind. Die energie deurdring die lae van die subtiele liggaam vanaf 'n punt in die fisiese liggaam in 'n al hoe groter wordende waaiervromige formasie wat saam 'n hartvorm te weeg bring. Hierdie roterende vortekse van subtiele materie word as die brandpunt vir die ontvangs en transmissie van energie beskou. 

Antieke Indiese en Tibetaanse geskrifte praat van 72&nbsp;000 tot 350&nbsp;000 energiekanale in die liggaam. Ook die Hopi, Inka en Maya verwys na die chakras. Sewe van die chakras word as hoofenergiesentra van die mens gesien en is langs die ruggraat of die vertikale as van die liggaam geleë. Hierdie chakras word deur  aangenome energiekanaal *Sushumna* verbind, waardeur ook die *Kundalini*-krag opstyg. Die onderskeie leerskole verskil oor die details soos die aantal en presiese ligging van die chakras. Daar bestaan nie enige natruurwetenskplike ondersteuning vir die bestaan van chakras nie. 

## Verwysings
Indra

**Indra** (Sanskrit: इन्द्र of इंद्र *Indra*, Tamil: இந்திரன், Maleis: *Indera*, Thai: พระอินทร์ *Phra-Intra*, Japannees: *Taisjakoeten*) is die god van Oorlog en Weer asook die Koning van die gode of Dêwas en Heer van Hemel of *Svargaloka* in Hindoeïsme. Vir die eerste keer as 'n god van oorlog en soldate (*Ksjatrija*) genoem in die heilige Hindoegeskrif, die Righ-weda, het hy vervolgens die opperwese geword. Indra is beklee met 'n heldhaftige en byna vermetele en amoreuse karakter. Hy het altyd belangrik gebly in Indiese mitologie, van Wediese tot Poeraniese tye, selfs toe sy reputasie en rol later in Hindoeïsme begin taan het met die opkoms van die Trimoerti. Hy is agter steeds aktief in die Pali-kanon, waar hy aangespreek word as Sakka (van die Sanskrit Śakra). In Iran het Indra in die Zoroastriese godsdiens 'n aartsdemoon geword.

## Verwysings
Saraswati

**Saraswati** (; Sanskrit: ,  ''*; Thais, สุรัสวดี, *Sarasawatee*; Japannees :弁才天/ 弁財天 *Benzaiten*) is die Hindoegodin van kennis, musiek en die kunste. Saraswati word geïdentifiseer met die Vediese Saraswatirivier. Sy word gesien as die metgesel van Brahma, die Hindoegod van skepping. Dus vorm sy saam met Laksjmi en Parwati of Doerga, die *Tridevi'' ("drie godinne"), wat die gades of metgeselle is van die manlike drieeenheid Brahma, Wisjnoe en Sjiwa onderskeidelik. Saraswati se kinders is die Vedas, wat die oudste heilige geskrifte van Hindoeïsme is.

Saraswati is ook 'n figuur in Mahajana Boeddhisme, waar sy vir die eerste keer verskyn in die *Goue Glans Soetra* van die laat-4de of vroeë 5de eeu, 'n betreklik laat Mahajana Soetra.

## Verwysings
Adelaide (Suid-Australië)

**Adelaide** (Engels: [ˈædəlæɪd], ; Kaurna: *Tarndanya*, [ˈd̪̥aɳɖaɲa]) is die hoofstad en grootste stad van die deelstaat Suid-Australië. Die stad het 'n bevolking van sowat 1,3 miljoen inwoners en is die vyfde grootste stad ten opsigte van sy bevolking in Australië. Adelaide is in 1836 gestig en na Adelheid van Saxe-Meiningen, William IV se vrou, vernoem.

duimnael|links|'n Lugbeeld van Adelaide
Adelaide is naby die Suidelike Oseaan en is noord van die Fleurieu-skiereiland geleë. 'n Rivier, genaamd die *River Torrens*, vloei deur die stad. Adelaide het 'n warm mediterreense klimaat. Druiwe vir die produksie van wyn word in die Barossa-vallei (sowat 50 kilometer noord van Adelaide) verbou.

Die stad is bekend vir sy kunstefees, die *Festival of Arts*. Die fees word sedert 1960 elke tweede jaar aangebied en is een van die grootste van sy soort ter wêreld.

Adelaide word soms die "*City of Churches*" genoem vanweë die vele kerke wat daar aangetref word. 'n Ander algemeen benaming is "*the 20 minute city*", te danke aan die uitleg wat meeste plekke binne 20 minute van die sentrale besigheidsdistrik plaas.

## Sport 
Adelaide beskik met die Adelaide-ovaal oor 'n belangrike toetskrieketstadion. Beide die Australiese nasionale krieketspan en die Australiese nasionale vrouekrieketspan speel van hulle tuiswedstryde in die stad. Die Adelaide-ovaal het onder andere wedstryde tydens die krieketwêreldbekertoernooie in 1992 en 2015, asook die Rugbywêreldbeker 2003 en die T20I-wêreldbeker 2022 gehuisves. Dit sal ook tydens die Rugbywêreldbeker 2027 vir wedstryde gebruik word. Adelaide was ook een van die Australiese gasheerstede tydens die Vrouesokkerwêreldbeker 2023.

## Eksterne skakels 
*  
*  Amptelike webwerf
*
Phong Nha-Ke Bang Nasionale Park

Die **Phong Nha-Ke Bang Nasionale Park** (Viëtnamees: *Vườn quốc gia Phong Nha-Kẻ Bàng*) is 'n nasionale park in die Sosialistiese Republiek van Viëtnam. Phong Nha-Ke Bang lê 20&nbsp;km van die Suid-Chinese See en 450&nbsp;km suid van Hanoi. Dong Hoi-lughawe is 44&nbsp;kilometer noord van Phong Nha-Ke Bang geleë. Phong Nha-Ke Bang Nasionale Park is 50&nbsp;kilometer noord van Dong Hoi geleë. Die park bevat 300 grotte met 'n totale lengte van 70&nbsp;km. Die park is in 2003 as een van UNESCO se wêrelderfenisgebiede gelys en in 2015 is die inskripsie uitgebrei.

## Eksterne skakels 
* Amptelike webwerf 
*   Amptelike UNESCO bladsy
Pendleton, Oregon

**Pendleton** is 'n dorp in die noordooste van Oregon, in die Umatilla-distrik. 

## Demografie 
In 2000 het die dorp 'n bevolking van 16&nbsp;354 gehad: 89,15% wit, 1,53% swart of Afro-Amerikaans, 2,52% Amerikaanse inboorlinge, 0,94% Asiaties, 0,06% Pasifiese eilanders, 3,68% van ander rasse en 2,12% van twee of meer rasse. Spaans-Amerikaners of Latyns-Amerikaners van enige ras het 6,00% van die bevolking uitgemaak.
Mike Oldfield

**Michael Gordon (Mike) Oldfield** (gebore 15 Mei 1953 in Reading, graafskap Berkshire) is 'n Engelse multiinstrumentalistiese musikant en komponis wat met 'n musiekstyl werk wat volksmusiek, etniese of wêreldmusiek, Europese klassieke musiek, elektroniese musiek, nuwe era-musiek, dansmusiek, en rockmusiek kombineer wat 'n uitgebreide en ingewikkelde musikale produk tot gevolg het. Oldfield is die meeste bekend vir sy in 1973 vrygestelde album *Tubular Bells*, wat 'n baanbrekende instrumentele konsepalbum was en die platemaatskappy Virgin Records se loodsalbum was. Hy het veral verdere bekendheid verwerf met sy 1983se treffer "Moonlight Shadow" sowel as vir sy interpretasie van die Kerslied "In Dulci Jubilo".

duimnael|links|Mike Oldfield met sy PRS Custom 24 in Desember 2006 by die Festhalle in Frankfurt
Oldfield het baie van sy albums self opgeneem en vervaardig, en die meeste van die instrumente wat daarop gebruik is, self bespeel. Hierdie vervaardiging het ook meestal in sy huisateljee geskied. In die 1990's en 2000 het hy hoofsaaklik gebruik gemaak van digitale oudiowerkareas soos Apple Inc. se Logic Pro, Digidesign se Pro Tools, en Steinberg se Nuendo. Oldfield het al opgemerk dat hy die Sibelius-sagteware vir musieknotasie gekombineerd met Apple Macintosh-rekenaars gebruik om die klassieke dele in sy musiek te komponeer. Hy het ook die FL Studio digitale oudiowerkarea op sy dubbelalbum van 2005, *Light + Shade*, gebruik. Van die mengingkonsole wat Oldfield besit het, sluit in 'n AMS Nerve Capricorn 33238 en 'n Euphonix System 5-MC.

## Verwysings
Konfederasie van Suid-Afrikaanse Werkersunies

Die **Konfederasie van Suid-Afrikaanse Werkersunies** (Engels: ''The Confederation of South African Workers' Unions'', **CONSAWU**) is 'n Suid-Afrikaanse nasionale vakbondunie. Dit is met die Internasionale Vakbondkonfederasie (Engels: *International Trade Union Confederation*, ITUC) geaffilieer.
Internasionale Vakbondkonfederasie

Die **Internasionale Vakbondkonfederasie** (Engels: *International Trade Union Confederation*, **ITUC**) is die wêreld se grootste vakbondfederasie. Dit is op 1 November 2006 gevorm toe die Internasionale Konfederasie van Vrye Vakbonde (ICFTU) en die Wêreldkonfederasie van Arbeid (WCL) saamgesmelt het. Die ITUCse stigtingskongres is in Wene gehou en is deur die ontbindingskongresse van beide die ICFTU en die WCL voorafgegaan. Die ITUC bestaan uit die geaffilieerde organisasies van die gewese ICFTU en die WCL, tesame met agt ander nasionale vakbondorganisasies wat vir die eerste keer tot 'n globale liggaam sal affilieer. Daar word verwag dat hierdie groepe die Confédération générale du travail in Frankryk en die Argentynse Werkersunie sal insluit. Die Wêreldfederasie van Vakbonde sal onafhanklik bly. Die ITUC verteenwoordig 166&nbsp;miljoen werkers in sy 309 geaffilieerde organisasies binne 156 lande en gebiede. Die ITUC word deur Guy Ryder gekop.
Lakshmi

**Lakshmi** (; Sanskrit: लक्ष्मी|लक्ष्मी ''*) is die Hindoegodin van rykdom, welvaart, en vrygewigheid; en die beliggaming van skoonheid, grasie en sjarme. Voorstellings van Lakshmi (of Shri) word ook in Djain- en Boeddhiste-monumente gebruik met die vroegste argeologiese voorstellings wat in Boeddhiste-monumente aangetref word.

Lakshmi beskerm haar volgelinge teen alle vorme van ellende en geldverwante sorge.

Lakshmi, in Sanskrit, is afgelei van die elementale vorm "lakṣ," wat om waar te neem of dop te hou beteken. Dit is sinoniem met *lakṣya'', wat doel of oogmerk beteken. Lakshmi is dus die godin van die middel tot die bereiking van doelwitte, insluitend welgesteldheid en die lewe van die mensdom.

Sy is die metgesel van Vishnu en is met Rama getroud (in haar inkarnasie as Sita) en Krishna (as Rukmini).

## Verwysings
Escape The Fate

**Escape the Fate** is 'n Amerikaanse musiekgroep wat in 2004 in Las Vegas, Nevada gevorm is. Hul eerste vollengteateljeealbum, *Dying Is Your Latest Fashion*, is op 26 September 2006 vrygestel en hul tweede vollengtealbum, *This War Is Ours*, op 21 Oktober 2008. Die groep is deur Ronnie Radke gestig. Die oorspronklike lede was Max Green, Bryan Money, Omar Espinosa en Robert Ortiz.

## Diskografie 
* Demo (2005)
* There's No Sympathy for the Dead (2006)
* Dying Is Your Latest Fashion (2006)
* This War Is Ours (2008)
* Escape the Fate  (2010)
* Ungrateful (2013)
* Hate Me (2015)
* I Am Human (2018)
* Chemical Warfare (2021)
Brahman

:''Hierdie artikel handel oor 'n konsep in Hindoeïsme. Vir die beesras, sien Brahman (bees).''
**Brahman** ('**, nominatief **' ) is 'n konsep in Hindoeïsme.  Brahman is die onveranderlike, oneindig innerlike, en transendentale werklikheid wat die Goddelike Grondslag vorm van alle materie, energie, tyd, ruimte, bestaan, en alles daarnaas, die heelal omsluitend. Die aard van Brahman word deur verskillende filosofieskole beskryf as transpersoonlik, persoonlik en onpersoonlik (monisties).  In die Rig Weda gee Brahman aanleiding tot die allereerste wese *Hiranjagarbha* wat gelykgestel word aan die skeppergod Brahmā. Die trimoerti kan dus beskou word as 'n verpersoonliking van Hiranjagarbha as die aktiewe beginsel van die fenomene wat die heelal onderlê.

Die woord "Brahman" is afgelei van die werkwoord *brh* (Sanskrit: *om te groei*), en vergestalt grootsheid. Die Moendaka Oepanisjad sê: *Omdat die opperste Brahman oneindig is, en hierdie betrokke Brahman oneindig is. Die oneindige gaan vooruit vanuit die oneindige. En dan deur kennis, wat die oneindigheid van die oneindige verwesenlik. Al wat staande bly is die oneindige.*

Let daarop dat "Brahman" verskil van "Brahmin", die priesters of heilige manne. "Brahmin" is weliswaar van "Brahman" afgelei in die opsig dat 'n 'Brahmin die een is wat Brahman ken'.

## Verwysings
Gerrit Viljoen

**Gerrit Van Niekerk Viljoen** (11 September 1926 – 29 Maart 2009) was 'n Suid-Afrikaanse kabinetsminister en lid van die Nasionale Party. Hy was die voorsitter van die Broederbond vanaf 1974 tot 1980, administrateur van Suidwes-Afrika van 1978 tot 1980 en kabinetsminister tot 1992.

## Vroeë lewe 
Gebore in Kaapstad op 11 September 1926 as die seun van Hendrik Geldenhuys Viljoen en Helena Viljoen. Hendrik, sy vader, was die redakteur van die Huisgenoot, 'n Afrikaanse tydskrif. Sy familie verhuis na Pretoria, waar hy sy skoolloopbaan begin by die Pretoria-Oos Laerskool in 1933. Hy ontvang sy hoërskoolopleiding by Afrikaanse Hoër Seunskool in Pretoria en matrikuleer in 1943. Hierna skryf hy in by die Universiteit van Pretoria, waar hy 'n meestersgraad MA (Klassieke Studies) en LL.B verwerf. Terwyl hy aan die Universiteit studeer, speel hy 'n aktiewe rol in politiek en dien vier jaar op die studenteraad. Hy was ook een van die stigterslede van die Verenigde Afrikaanse Studente Organisasie in 1948. Hierna studeer hy klassieke letterkunde en filosofie aan die Universiteit van Cambridge en word 'n meestersgraad toegeken. Aan die Universiteit van Leiden verkry hy die doktorsgraad D Litt et phil in 1955 , gebaseer op sy navorsing oor die gedigte van Pinder, 'n klassieke Griekse digter en skrywer. By sy terugkeer na Suid-Afrika werk hy as senior lektor by die Universiteit van Pretoria en later as professor by die "Classics" departement. In 1967 word hy aangestel as visekanselier van die nuutgestigte Randse Afrikaanse Universiteit.

## Politieke loopbaan 
In 1974 volg hy Dr Andries Treurnicht op as voorsitter van die Broederbond, 'n invloedryke organisasie vir Afrikaners, waaraan omtrent alle ministers van hierdie tyd behoort het. In 1978 word hy aangestel as die administrateur van Suidwes-Afrika en in 1980 word hy die Minister van Nasionale Opvoeding in die kabinet van P.W. Botha. Hy wen die setel Vanderbijlpark in die algemene verkiesing van April 1981. In 1989 word hy die Minister van Konstitusionele Ontwikkeling in F.W. de Klerk se regering. As senior ideoloog en spraakbuis vir die Nasionale Party, ondersoek hy verskillende konstitusionele modelle vir 'n "nuwe Suid-Afrika". Hy neem ook deel aan die eerste amptelike onderhandelinge met die ANC in Mei 1990. Hy tree uit die politieke lewe as gevolg van swak gesondheid.

## Gesinslewe 
Gerrit Viljoen was getroud met Magdalene en hulle het sewe kinders. Hy sluit sy lewe af in 'n ouetehuis in Stilbaai vanwaar hy uit die NG Kerk begrawe is, na sy afsterwe aan longontsteking op die ouderdom van 82.

## Bronne 
* Gerrit Viljoen op "SA History Online": http://www.sahistory.org.za/pages/people/bios/viljoen-g.htm 
* Vertaal uit :en:Gerrit Viljoen
* SAUK-nuusberig
Roelf Meyer

**Roelof Petrus (Roelf) Meyer** (gebore 16 Julie 1947, Port Elizabeth) is 'n Suid-Afrikaanse politikus.

Hy matrikuleer in 1964 in Ficksburg en voltooi sy BComm (1968) en LLB (1971) aan die Universiteit van die Vrystaat. Daarna  praktiseer hy as prokureur in Pretoria en Johannesburg. In 1979 begin sy politieke loopbaan as Lid van die Volksraad. Hy dien as adjunkminister van Wet en Orde en Konstitusionele Ontwikkeling (1968 – 1991) en later as Minister van Verdediging (1991 – 1992), Konstitusionele Ontwikkeling en Kommunikasie (1992 – 1994) en Konstitusionele Ontwikkeling en Provinsiale Sake (1994 – 1996).

As die hoofonderhandelaar van die Nasionale Partyregering was hy nou betrokke by die onderhandelinge vir 'n demokratiese Suid-Afrika (Veelparty Onderhandelingsforum) in 1993 na die mislukking van KODESA. In hierdie hoedanigheid het hy tesame met Cyril Ramaphosa, wat die hoofonderhandelaar van die African National Congress was, die einde van apartheid verwesenlik deur vreedsame onderhandelinge. Hy het ook nou geskakel met dr. Niël Barnard, die Nasionale Intelligensiediens se destydse hoof, wat 'n sterk ondersteuner van 'n onderhandelde skikking vir Suid-Afrika was. Met die afsluiting van die onderhandelinge in November 1993, word hy die regering se hoofverteenwoordiger op die Uitvoerende Oorgangsraad.

Hierdie onderhandelinge het gelei tot die eerste demokratiese verkiesing in Suid-Afrika in April 1994. Na die verkiesing bly hy in die portefeulje van Konstitusionele Ontwikkeling en Provinsiale Sake in die Kabinet van Nelson Mandela.

Sy ouer broer, Anton "Tobie" Meyer, was Adjunkminister van Landbou en Landsake in hierdie regering. Weereens het hy met Cyril Ramaphosa, die voorsitter van die Konstitusionele Vergadering, saamgewerk.

Hy is tans 'n besigheidsman en dien as konsultant vir vredesprosesse. In hierdie hoedanigheid is of was hy betrokke by baie lande oor die wêreld heen – Noord-Ierland, Sri Lanka, Rwanda, Kosovo en Bolivië sowel as die Baskiese gebied en die Midde-Ooste. Hy dien op die Strategiese Komitee van die projek oor Tye van Transisie in New York. Hy was ook die voorsitter van die Tip O’Neil Vredesstudies by die Universiteit van Ulster in Noord-Ierland in 2001.
Kaapse grysbok

Die **Kaapse grysbok** (*Raphicerus melanotis*) is 'n klein boksoort wat endemies aan die Wes-Kaap van Suid-Afrika is. Hulle bewoon 'n klein streek wat strek van Zoeloeland tot in die Kaapprovinsie.

Hierdie bokkies het 'n gemiddelde, volwasse massa van 12&nbsp;kg en 'n hoogte van ongeveer 55&nbsp;cm. Die ramme het klein spitshorinkies wat tot 12&nbsp;cm lank kan wees. Hulle word soms met steenbokke verwar, met hulle rooibruin pelse, rooi mae en rooi-geel kele. Verder het hulle ook plek-plek wit hare oor hulle rûe versprei, van hul nekke tot hulle agterpote. Kaapse grysbokke het kenmerkende groot ore, met strepe wat aan die are van 'n blaar herinner.

Hulle wei in die oop grasvlaktes, maar sal nie ver van bosgebiede dwaal nie, aangesien hulle daar kan wegkruip vir gevare.

Die ramme is uiters territoriaal en sal heftig teen mekaar veg. Hulle merk hulle gebiede met mishope en urine. Alhoewel paring nie tot 'n spesifieke tyd van die jaar beperk is nie, sal die meeste ooie in die lente kalf. 'n Ooi is telkens 6 maande dragtig, waarna sy aan 'n enkele lammetjie geboorte skenk. Daar word aanvaar dat die moeder die kleintjie soog en beskerm, maar dit is nie bekend watter rol die vader in die lammetjie se lewe speel nie.

Kaapse grysbokke vreet hoofsaaklik wingerdlote, maar ook grasse, vrugte en die blare van bosse en bome. Sommige waarnemings meld dat hulle lang periodes sonder water kan oorleef.

Siende dat hulle so klein is, word hulle deur baie karnivore gejag, waaronder luiperds, jakkalse, arende en luislange. Die bok kan homself slegs teen aanvalle beskerm deur tussen plante weg te kruip en desnoods in 'n gat (soos dié van 'n erdvark) te kruip. Hulle uiters skerp gehoor help hulle om potensiële gevare vroeg genoeg te bespeur. Hulle word ook deur die mens gejag vir trofeepryse tydens jagkompetisies.

Die Kaapse grysbok het geen negatiewe effek op die mens nie. Daar is bewerings dat hulle soms boere se oeste beskadig, maar dit word nie as 'n wesenlike probleem gesien nie.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bronne 
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
*Fowler, L. en C. Yahnke. 2004. "Raphicerus melanotis" (On-line), Animal Diversity Web. Verkry op 18 April 2009 by "Raphicerus melanotis".

## Verwysings 
## Eksterne skakels 
*
Brahmaan

:*Hierdie artikel handel oor die menseklas. Vir die beesras, sien Brahman (bees).*
duimnael|'n Brahmaan voer 'n vuuroffer-ritueel uit

Die **Brahmane** is die klas van opvoeders, wetgewers, geleerdes en predikers in Hindoeïsme.

 Dit beklee die hoogste posisie onder die vier varnas van Hindoeïsme. Die Afrikaanse woord *brahmaan*  is afgelei van die Sanskrit woord  a (Brāhman verwys ook na Brahma- wat 'kennis' beteken, Brahman (selfstandige naamwoord) wie oor die 'kennis' beskik. Brahmane word ook **Vipra** "geleerde" genoem, of **Dvija** "tweekkeer-gebore".

In Boeddhistiese bronne wat in Pali en Prakrit geskryf is, insluitend Ashoka inskripsies, word Brahmane alegmeen *Babhans* genoem wat die Pali woord vir Brahmane is.

Histories het die heersers in noue verhouding met die Brahmane opgetree en op hulle gesteun as raadgewers. Die Brahmane het geleidelik 'n magtiger en invloedryke groep in Indië geword. Dit het gelei tot beskuldigings van diskriminasie teen 'laer' kaste.

## Verwysings 
## Eksterne skakels 
*
Grondtoon

[duimnael|250px|Die grondtoon en 6 [botoon|botone van 'n snaar]]

Die **grondtoon** van 'n komplekse geluid (soos byvoorbeeld die toon van 'n musiekinstrument) is gewoonlik die laagste frekwensie van die klank wat ontstaan as 'n noot op die instrument gespeel word en is gewoonlik ook die waargenome toonhoogte.

Die grondtoon ontstaan gewoonlik deurdat die verskillende klankfrekwensies wat deur die instrument voortgebring word kombineer as som- en verskiltone, en sodoende 'n grondtoon hoorbaar maak.

Die kwaliteit van 'n toon word verder gekleur deur die botone.  Die grondtoon word ook die eerste harmonie genoem.  Die tweede harmonie is gewoonlik die botoon.
Tropiese grysbok

[duimnael|links|'n Tropiese grysbok in die [Krugerwildtuin.]]

Die **tropiese grysbok** (Latyn: *Raphicerus sharpei*) is 'n klein wildsbokkie wat inheems aan Sentraal- en Suider-Afrika is.

Hierdie skugter grysbok het 'n gemiddelde volwasse massa van 12&nbsp;kg en 'n hoogte van ongeveer 40&nbsp;cm. Die ram het horings wat normaalweg nie langer as 5&nbsp;cm is nie, alhoewel 'n rekordlengte van 10,48&nbsp;cm al aangeteken is. Die ooie is ietwat groter as die ramme.

As gevolg van hulle eenderse rooibruin pelse met wit spikkels, word tropiese grysbokke soms met Kaapse grysbokke en steenbokke verwar, alhoewel die tropiese spesie nie die vals kloutjies van die Kaapse spesie het nie.

Tropiese grysbokke word suid van die ewenaar in Sentraal- en Suid-Tanzanië tot die noordooste van Suid-Afrika aangetref, waar hulle 'n verskeidenheid habitats het, maar tog meer dikwels in rots- en heuwelagtige gebiede waargeneem kan word.

Die ooi is gemiddeld 180 dae dragtig, waarna sy een of soms twee lammetjies sal kry. Die meeste ooie skenk tydens die laat lente of vroeë somer die lewe, wanneer die eerste reëns begin. Die lammetjies word op drie maande gespeen.

Tropiese grysbokke wei hoofsaaklik snags en word selde gesien. Hulle is geheimsinnige diere wat bedags tussen bosse en plante wegkruip. Buiten met paartyd, is hulle hoofsaaklik enkellopende diere. Wanneer hulle bedreig word, sal hulle tussen plante wegkruip of selfs in gate in die grond (soos dié van 'n aardvark) kruip.

Die tropiese grysbok se dieet bestaan hoofsaaklik uit blare en gras, alhoewel hulle ook soms vrugte en die wortels van plante sal vreet. Hulle benodig blykbaar nie toegang tot vars water nie, maar sal dit drink wanneer dit beskikbaar is.

Sommige wetenskaplikes beskou die tropiese grysbok as 'n subspesie van die Kaapse grysbok.

## Bronnelys en verwysings 
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
*Hocking, S. en C. Yahnke. 2004. "Raphicerus sharpei", Animal Diversity Web. Verkry op 18 April 2009 by http://animaldiversity.ummz.umich.edu/site/accounts/information/Raphicerus_sharpei.html. 

## Eksterne skakels 
*
Polichloor-bifeniele

duimnael|regs|Die merk van transformators wat PCB's bevat.

**Polichloor-bifeniele** (**PCB**'s) is 'n groep organiese verbindings met tussen 1 tot 5 chlooratome wat verbind is aan 'n bifenielgroep wat 'n molekule is wat bestaan uit twee benseenringe wat elkeen ses koolstofatome bevat.  Die veralgemeende chemiese formule vir alle PCB's is **C**12**H**10-x**Cl**x.

PCB's is gebruik as diëlektriese vloeistowwe in transformators en kapasitore, verkoelings- en smeermiddels en stabiliserende bymiddels in buigsame PVC bekledings vir elektriese drade en elektroniese komponente, insekdoders, sny-olies, brandvertragers, hidrouliese vloeistowwe, seëlaar, gom, hout- en vloer afwerkings, verwe, en koolpapier.

Die vervaardiging van PCB's is in die 1970's verban vanweë die hoë mate van giftigheid van die meeste PCB's.  PCB's word geklassifiseer as 'n langlewende organiese besoedelaar wat in diere akkumuleer.

[300px|duimnael|regs|Die Chemiese struktuur van PCB's.  Die moontlike posisies van [chloor|chlooratome op die benseenringe word deur die getalle aangedui.]]

## Bronne en Verwysings
Pío Baroja

**Pío Baroja Nessi** (* 28 Desember 1872 in San Sebastián; † 30 Oktober 1956 in Madrid) was 'n Spaanse skrywer, romanskrywer, biograaf en dokter.

* **Tierra vasca**
** 1900: *La casa de Aitzgorri*.
** 1903: *El mayorazgo de Labraz*.
** 1909: *Zalacaín el aventurero*.
* **La lucha por la vida**
** 1904: *La busca*.
** 1904: *Mala hierba*.
** 1905: *Aurora Roja*.
* **La raza**
** 1911: *El árbol de la ciencia*.
** 1908: *La dama errante*.
** 1909: *La ciudad de la niebla*.
* **El pasado**
** *La feria de los discretos*
** *Los últimos románticos*
** *Las tragedias grotescas*
* **La vida fantástica**
** 1901: *Aventuras, inventos y mixtificaciones de Silvestre Paradox*.
** 1901: *Camino de perfección (pasión mística)*.
** 1906: *Paradox rey*.
* **Las ciudades**
** 1910: *César o nada*.
** 1912: *El mundo es ansí*.
** 1920: *La sensualidad pervertida: ensayos amorosos de un hombre ingenuo en una época de decadencia*.
* **El mar**
** 1911: *Las inquietudes de Shanti Andía*.
** 1923: *El laberinto de las sirenas*.
** 1931: *Los pilotos de altura*.
** 1930: *La estrella del capitán Chimista*.
* **Los amores tardíos**
** 1926: *El gran torbellino del mundo*.
** 1927: *Las veleidades de la fortuna*.
** 1942: *Los amores tardíos*.
* **La selva oscura**
** 1932: *La familia de Errotacho*.
** 1932: *El cabo de las tormentas*.
** 1932: *Los visionarios*.
* **La juventud perdida**
** 1934: *Las noches del Buen Retiro*.
** 1937: *Locuras de carnaval*
Oorbietjie

Die **oorbietjie** (*Ourebia ourebi*) is 'n wildsbok wat plek-plek in Oos-, Sentraal- en Suider-Afrika aangetref word.

Volwasse oorbietjies het 'n gemiddelde massa van 20&nbsp;kg, 'n hoogte van ongeveer 65&nbsp;cm en 'n lengte tussen 92 en 110&nbsp;cm. Die ramme het twee reguit horings wat tot 19&nbsp;cm lank kan word. Oorbietjies het 'n sy-agtige, geel tot rooibruin pels met wit onderkante en 'n swart stertjie. Hulle het 'n kenmerkende wit streep bokant hulle oë en 'n donker vlek onder elke oor.

Oorbietjies paar dwarsdeur die jaar, alhoewel 'n spitstyd in Oktober en November bereik word. Mannetjies is territoriaal en deel hulle gebiede met een of twee wyfies. Die ooi is ongeveer 7 maande dragtig, waarna sy die lewe aan 'n enkele lammetjie skenk. Ooie is reeds so jonk as 10 maande geslagsryp, terwyl ramme teen 14 maande geslagsryp is. Oorbietjies het 'n moontlike lewensduur van ongeveer 13,5 jaar.

Die oorbietjie se dieet bestaan uit gras, maar dikwels ook blare wanneer vars gras nie tydens droogtes beskikbaar is nie.

Hierdie bokke se natuurlike vyande is luiperds, rooikatte en luislange. Hulle lammetjies word ook deur jakkalse, wildekatte, ratels, bobbejane, arende en likkewane gevang. Oorbietjies word ook deur mense gejag. Hulle kan skade aan boere se landerye berokken wanneer die gewasse deel van hul dieet uitmaak.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Bronnelys 
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Frey, D. 2000. "Ourebia ourebi", Animal Diversity Web. Verkry op 26 April 2009 by http://animaldiversity.ummz.umich.edu/site/accounts/information/Ourebia_ourebi.html.

## Verwysings 
## Eksterne skakels 
*
Soöplankton

[duimnael|regs|200px|*[Calanoida*]]
[duimnael|regs|200px|[Planktonkrefie (*Meganyctiphanes norvegica*)]]

**Soöplankton** is die heterotrofiese (soms Detritivoriese) soort plankton. Plankton is organismes wat in die oseane en varswatermere dryf. Die naam soöplankton is afgelei van die antieke Griekse woord *zoon* wat dier beteken en *planktos* wat swerwer beteken.  Baie soöplankton is te klein om met die blote oog waargeneem te word.

## Ekologie 
Soöplankton is 'n breë kategorie wat 'n wye reeks organisme van verskillende groottes bevat insluitende die klein protozoas en die groot metazoas.  Dit sluit in holoplankton organismes waarvan die volledige lewenssiklus in die plankton lê en die meroplankton organismes wat slegs 'n deel van hul lewenssiklus in die plankton deurbring voordat hulle verder ontwikkel.  Alhoewel plankton hoofsaaklik deur die waterstrome vervoer word het baie van die organismes bewegingsmeganismes wat hulle gebruik om roofdiere te vermy of om meer prooi te vang.

## Bronne en verwysings
Corvallis

**Corvallis** (genoem *Marysville* tot 1853) is 'n dorp in die weste van Oregon, in die Benton-distrik.

## Demografie 
In 2000 het die dorp 'n bevolking van 49&nbsp;322 gehad: 86,03% wit, 1,16% swart of Afro-Amerikaans, 0,76% Amerikaanse inboorlinge, 6,42% Asiaties, 0,29% Pasifiese eilanders, 2,52% van ander rasse en 2,82% van twee of meer rasse. Spaans-Amerikaners of Latyns-Amerikaners van enige ras het 5,72% van die bevolking uitgemaak.
Agnostisisme

**Agnostisisme** (Grieks: α- *a-* (sonder) + γνώσις *gnōsis* (kennis), teenoor gnostisisme) is die filosofiese siening dat die logiese waarheid van sekere aansprake — spesifiek metafisiese aansprake met betrekking tot teologie, die hiernamaals of die bestaan van gode, geeste, of selfs uiteindelike werklikheid — onbekend is of, afhangend van die tipe agnostisisme, van nature onmoontlik is om te bewys. Agnostisisme word algemeen voorgehou as 'n middelgrond tussen teïsme en ateïsme, alhoewel dit nie 'n religieuse verklaring is nie.

## Verwysings 
## Kyk ook 
* Ateïsme
* Deïsme
* Gnostisisme
* Monoteïsme
* Paganisme
* Panenteïsme
* Panteïsme
* Politeïsme
* Post-teïsme
* Skeptisisme
* Teïsme
* Universalisme
Brandnag

400px|duimnael|Die *Luisenplatz* in Darmstadt (middestad) na die bombardering. 

In 'n lugaanval, word die stad, Darmstadt gedurende die nag van die 11de en 12 September 1944 in 'n sogenaamde **Brandnag** deur doelgerigte bombardering van die Britse Koninklike Lugmag deur 'n vuurstorm tot 'n groot mate verwoes.

## Die Aanval 
duimnael|links|Lugfoto van die westelike deel van Darmstadt, na die aanval.

Die aanval word deur Bomgroep nr.5, op die bevel van Arthur Harris uitgevoer. Die Britse "Bomgroep nr. 5" was deel van 'n gespesialiseerde eenheid van die Britse koninklike lugmag, wat onder andere vir die vuurbomaanvalle in Dresden, Kassel, Braunschweig, Pforzheim, Hamburg en Stuttgart verantwoordelik was. Hierdie eenheid het gebruik gemaak van 'n kombinasie van springstof- en brandbomme wat in militêre optimale gevalle, 'n vuurstorm veroorsaak het.  So 'n vuurstorm het die skade wat aangerig is, veelvuldig. 99 persent van die ou en middestad van Darmstadt is vernietig, wat ongeveer 87 persent van die totale bewoonde gebied uitgemaak het. 11&nbsp;500 mense sterf hierdie nag en ongeveer 110&nbsp;000 mense word haweloos gelaat.

## Verwysings 
* Durmstädter Brandnamen